**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LEIDIMO ATLIKTI REMONTĄ**

2021 m. birželio 18 d. Nr. 34-826

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lazdijų rajono savivaldybės tarybos 2019 m. spalio 18 d. sprendimu Nr. 5TS-169 „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 20 punktu, 2016 m. balandžio 18 d. Lazdijų rajono savivaldybės turto panaudos sutarties Nr. 2016-05-04/37-46 6.6 papunkčiu, atsižvelgdama į Būdviečio kaimo bendruomenės 2021-06-09 prašymą „Dėl einamojo remonto darbų“, Lazdijų rajono savivaldybės taryba nusprendžia:

1. Leisti Būdviečio kaimo bendruomenei teisės aktų nustatyta tvarka atlikti Lazdijų rajono savivaldybei nuosavybės teise priklausančių, Lazdijų rajono savivaldybės administracijos patikėjimo teise valdomų panaudos pagrindais laikinai neatlygintinai valdyti ir naudotis Būdviečio kaimo bendruomenei perduotų ir pagal panaudos sutartį naudojamų mokyklos pastato, pažymėto plane 1C2/p (unikalus Nr. 4400-1581-7717), esančio Lazdijų r. sav., Būdviečio sen., Būdviečio k., Mokyklos g. 3, patalpų Nr. 1-17, Nr. 1-18, kurių plotas – 47,78 kv. m, paprastojo remonto darbus.

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Ineta Junelienė, mob. 8 613 25 817

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LEIDIMO ATLIKTI REMONTĄ“ PROJEKTO**

**AIŠKINAMASIS RAŠTAS**

2021-06-10

Lazdijų rajono savivaldybės tarybos sprendimo „Dėl leidimo atlikti remontą“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lazdijų rajono savivaldybės tarybos 2019 m. spalio 18 d. sprendimu Nr. 5TS-169 „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 20 punktu, 2016 m. balandžio 18 d. Lazdijų rajono savivaldybės turto panaudos sutarties Nr. 2016-05-04/37-46 6.6 papunkčiu ir atsižvelgiant į Būdviečio kaimo bendruomenės 2021-06-09 prašymą „Dėl einamojo remonto darbų“.

Šio projekto tikslas – leisti Būdviečio kaimo bendruomenei teisės aktų nustatyta tvarka atlikti Lazdijų rajono savivaldybei nuosavybės teise priklausančių, Lazdijų rajono savivaldybės administracijos patikėjimo teise valdomų panaudos pagrindais laikinai neatlygintinai valdyti ir naudotis Būdviečio kaimo bendruomenei perduotų ir pagal panaudos sutartį naudojamų mokyklos pastato, pažymėto plane 1C2/p (unikalus Nr. 4400-1581-7717), esančio Lazdijų r. sav., Būdviečio sen., Būdviečio k., Mokyklos g. 3, patalpų Nr. 1-17, Nr. 1-18, kurių plotas – 47,78 kv. m, paprastojo remonto darbus.

 Būdviečio kaimo bendruomenė pagal panaudos sutartį naudojamuose patalpose Nr. 1-17, Nr. 1-18 planuoja atlikti paprastojo remonto darbus. Remonto metu planuojama padengti sienas gipso plokštėmis bei dažyti sienas, pakeisti grindis, pakeisti dvejas vidines duris, pašalinti senus radiatorius.

Lazdijų rajono savivaldybės administracijos ir Būdviečio kaimo bendruomenės 2016 m. balandžio 18 d. Lazdijų rajono savivaldybės turto panaudos sutarties Nr. 2016-05-04/37-46 6.6 papunktyje nustatyta, kad panaudos gavėjas – Būdviečio kaimo bendruomenė – privalo gauti panaudos davėjo rašytinį sutikimą pagerinti ar pertvarkyti turtą nekeičiant paskirties. Todėl ir parengtas šis Lazdijų rajono savivaldybės tarybos sprendimo projektas.

 Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

 Dėl sprendimo projekto pastabų ir pasiūlymų negauta.

 Sprendimo projektą parengė rajono savivaldybės administracijos Biudžeto, finansų ir turto valdymo skyriaus vyr. specialistė Ineta Junelienė.

Biudžeto, finansų ir turto valdymo skyriaus

vyr. specialistė Ineta Junelienė